3.1. Hvis Skyldner fremkommer med indsigelser over for Tilgodehavende efter sagsoprettelsen, vil indsigelserne blive fremlagt Kunden. Kunden har herefter 14 dage til at fremkomme med sine bemærkninger til Skyldners indsigelse. Hvis Kunden ikke rettidigt har fremkommet med bemærkningerne til Tilgodehavende, vil Kunden have misligholdt nærværende vilkår og den konkrete sag afsluttes efter pkt. 5.5.
3.2. Hvis Skyldner henvender sig til Kunden efter sagen er oprettet hos Tilgodehavende, skal Kunden henvise Skyldner til Tilgodehavende. Fortsat korrespondance med Skyldner vil blive betragtet som misligholdelse af nærværende vilkår og sagen afsluttes efter pkt. 5.5.
3.3. Hvis Skyldner indbetaler hele eller dele af kravet direkte til Kunden efter sagsoprettelsen, skal Kunden straks informere Tilgodehavende herom. Hvis Skyldner foretager betaling af et overdraget krav direkte til Kunden, vil der ske afregning efter afregningsrækkefølgen, jf. pkt. 7.2. Tilgodehavende udsteder i så fald en faktura til Kunden med betalingsbetingelser efter pkt. 7.3.
3.4. Kunden er informeret om, at hvis sagen indsendes til fogedretten som et betalingspåkrav, vil Tilgodehavende som udgangspunkt – via betalingspåkravet – meddele fogedretten, at sagen automatisk skal overgå til civilretlig behandling i byretten, såfremt der er indsigelser til skyldforholdet fra skyldners side. Hvis sagen overgår til civilretlig behandling, er Kunden forpligtet til at deltage loyalt under sagens gang, herunder med at fremskaffe nødvendigt materiale.
3.5. Hvis sagen overgår til civilretlig behandling, og Kunden bliver pålagt at skulle udrede hele eller dele af sagsomkostningerne til modparten, er Kunden forpligtet til at betale beløbet samt holde Tilgodehavende skadesløs herfor.